### 12.    Beslutning om det afsluttende forløb i projekt "Svenning Sørensen på forkant"

**Åbent**

Sagsnr.: 326-2018-13517       J.nr.: 01.00.05           Dokumentnr.:
326-2018-284621

**Sagstype**

Beslutning.

**Resume og sagens baggrund**

Teknik- og Miljøudvalget behandlede sagen på sit møde den 9.
august 2018. Udvalget besluttede at godkende den fremlagte proces for arbejdet,
samt at der skal afholdes et borgermøde efter vedtagelsen af planen, hvori der
gives mulighed for en drøftelse af handlinger der bidrager til planens
realisering.

**Indstillinger**

Chefen for Plan, Byg og Miljø indstiller, at

1.    Teknik- og
Miljøudvalget tager orienteringen om projektet til efterretning og

2.    godkender den
justerede tidsplan med endelig vedtagelse af planen i januar og efterfølgende borgermøde.

**Behandling**

Teknik- og Miljøudvalget.

**Sagsfremstilling**

Siden mødet i august har projektet om Svenning Sørensen på forkant
været igennem Fase 2. I den proces har der på baggrund af arbejdet fra Workshop
1 (afholdt 20. august 2018) været udarbejdet et udkast for den retning
projektet skal tage mht. at fremkomme med konkrete løsningsforslag for de
udvalgte strategiske projekter. Samtidig blev der igangsat forberedelse til
Workshop 2, som blev gennemført 30. oktober, hvor følgende 5 strategiske
projekter blev præsenteret og drøftet:

·
Torvet

·
[adresse]

·
Øvre del [adresse]
Øen

·
[adresse]

Projektet går nu gået ind i Fase 3, hvor der bliver arbejdet
med konkrete retninger for de enkelte områder, men også set for alle områderne
som en helhed. De forslag som Niras konsulenterne kom med til Workshop 2 er
blevet analyseret, vurderet og beskrevet.

For at udvælge de strategiske projekter, er der taget afsæt
i tre overordnede temaer - Forbindelser, Dynamik og Loops jf. Spor II-arbejdet.
Disse temaer tilsammen har udpeget flere oplagte strategiske vigtige punkter
for den udvikling der kan ske i Kalundborg by. De er karakteriseret ved, at de
tre temaer alle er til stede, men de er også forskellige, har en bymæssig
oplevelse, anvendelse, (manglende) byliv og ikke mindst er parat til udvikling.

Der er derfor lagt op en prioritering, med udgangspunkt i
realiserbarheden og betydningen af byudviklingen, i udvælgelsen og
efterfølgende er disse inddelt i 3 prioriteter eller steps. Hermed opnås en god
muligheden for, at kunne vælge ud fra flere af de strategiske projekter, men
uden at skulle vælge den fulde konceptløsning. Det er f.eks. muligt at kunne
igangsætte en opgave med at ændre beplantning på [adresse] men også i
[adresse]. Ved denne løsningsmodel kan omdannelsen af [adresse] ske i de
tempi, som er realiserbart og dermed opnå, at flere områder kan udvikles med
løsninger der kan gennemføres på kort, mellemlang og langt sigt. Det er derfor
forsøgt at tydeliggøre muligheden i at realisere flere strategiske projekter på
samme tid, samt synliggøre hvilke projekter der er nemme og hvilke der er mere
besværlige at gennemføre over tid.

Administrationen anbefaler, at forslaget til helhedsplanen
fremlægges til endelig politisk behandling i januar 2019, at borgermøde
gennemføres i januar efter den endelige godkendelse. Hvis udvalget, på baggrund
af planen og borgermødet, ønsker at søge midler til realisering af projekter,
skal ansøgning til Realdania sendes ultimo februar 2019.

**Økonomiske konsekvenser**

Ingen.